ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 16 

7 Φεβρουάριου 2000 


ΝΟΜΟΣ ΥΠΆΡΙΘ. 2788 

Κύρωση Σύμβασης Δωρεάς υπέρ του Ελληνικού Δημοσίου 
και του Περιφερειακού Γενικού Νοσοκομείου Ελευσί¬ 
νας «ΘΡΙΑΣΙΟ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει ισχύ νόμου η Σύμβαση Δωρεάς υ¬ 
πέρ του Ελληνικού Δημοσίου και του Περιφερειακού Γε¬ 
νικού Νοσοκομείου Ελευσίνας «ΘΡΙΑΣΙΟ», που αφορά 
την ανέγερση, εξοπλισμό του «ΛΑΤΣΕΙΟΥ ΚΕΝΤΡΟΥ 
ΕΓΚΑΥΜΑΤΩΝ», η οποία υπογράφηκε στις 5 Οκτωβρίου 
1999 στο Υπουργείο Υγείας και Πρόνοιας από τα συμ¬ 
βαλλόμενα μέρη. 

Το κείμενο της Σύμβασης έχει ως εξής: 

ΣΥΜΒΑΣΗ ΔΩΡΕΑΣ 

ΥΠΕΡ ΤΟΥ ΕΛΛΗΝΙΚΟΥ ΔΗΜΟΣΙΟΥ ΚΑΙ ΤΟΥ 
ΠΕΡΙΦΕΡΕΙΑΚΟΥ ΓΕΝΙΚΟΥ ΝΟΣΟΚΟΜΕΙΟΥ 
ΕΛΕΥΣΙΝΑΣ «ΘΡΙΑΣΙΟ» 

ΠΡΟΟΙΜΙΟ - ΓΕΝΙΚΕΣ ΔΙΑΤΑΞΕΙΣ 

Στην Αθήνα σήμερα 5 Οκτωβρίου 1999 στο Υπουργείο 
Υγείας και Πρόνοιας, επί της οδού Αριστοτέλους 17, ι¬ 
διοκτησίας του Ελληνικού Δημοσίου, μεταξύ αφενός: 
της κ. Αννας-Μαρίας-ΛουΓζας Λάτση, κατοίκου Γενεύης 
Ελβετίας, που διαμένει στην Ελλάδα, Εκάλη Αττικής, ο¬ 
δός Θησέως 70, κατόχου του με αριθμ, Μ. 637571 διαβα¬ 
τηρίου, καλουμένης εφεξής χάριν συντομίας «ο Δωρη¬ 
τής» και αφετέρου των κ.κ. 1) Γιάννου Παπαντωνίου, 
Υπουργού Εθνικής Οικονομίας και Οικονομικών, κατοί¬ 
κου Αθηνών, κατόχου του με αριθμ. Σ. 205012 δελτίου 
ταυτότητας, 2) Λάμπρου Παπαδήμα, Υπουργού Υγείας 
και Πρόνοιας, κατοίκου Αθηνών, κατόχου του με αριθμ. 
Σ. 986171 δελτίου ταυτότητας και 3) του Π.Γ.Ν. Ελευσί¬ 
νας, εκπροσωπουμένου υπό του Προέδρου του Διοικητι¬ 
κού Συμβουλίου κ. Ηλία Λιώρη, κατοίκου Ελευσίνας, κα¬ 


τόχου του με αριθμ. Θ. 226903 δελτίου ταυτότητας, του 
λοιπού καλουμένου χάριν συντομίας «το Νοσοκομείο», 
εδηλώθησαν, συνεφωνήθησαν και έγιναν αποδεκτά τα 
ακόλουθα: 

Αρθρο 1 

ΣΚΟΠΟΣ ΚΑΙ ΑΝΤΙΚΕΙΜΕΝΟ ΤΗΣ ΣΥΜΒΑΣΕΩΣ 

1. Ο Δωρητής απεφάσισε υπό τους κατωτέρω όρους 
να κατασκευάσει και να εξοπλίσει με δικές του δαπάνες 
ένα πλήρες Κέντρο Θεραπείας Εγκαυμάτων, δυναμικό¬ 
τητας 34 κλινών, σε αυτοτελές κτίριο συνολικής επιφά¬ 
νειας 6.500 τ.μ., το οποίο θα ονομάζεται «ΛΑΤΣΕΙΟ ΚΕ¬ 
ΝΤΡΟ ΕΓΚΑΥΜΑΤΩΝ». 

2. Το Κέντρο θα ανεγερθεί εντός των ορίων του υπό 
του Περιφερειακού Γενικού Νοσοκομείου Ελευσίνας υ- 
ποδειχθέντος χώρου κυριότητάς του, επιφάνειας 4.670 
τ.μ., σύμφωνα με τη συνημμένη προμελέτη (Μάρτιος 
1999) του αρχιτέκτονα Α. Βουρέκα - Πέταλά. Ο περιβάλ- 
λων χώρος του Κέντρου θα διαμορφωθεί κατάλληλα από 
τον Δωρητή. Το Κέντρο, μετά την αποπεράτωσή του, θα 
παραχωρηθεί στο Νοσοκομείο προς άμεση έναρξη της 
λειτουργίας του. 

3. Εντός του ως άνω χώρου, απαγορεύεται η ανέγερ¬ 
ση οποιοσδήποτε άλλου κτιρίου ή βοηθητικού κτίσματος 
που δεν σχετίζεται με το Κέντρο. 

4. Το Κέντρο θα ενταχθεί διοικητικά και λειτουργικά 
στο Νοσοκομείο, το οποίο θα παρέχει τις απαιτούμενες 
υπηρεσίες υποστηρίξεως και θα αποτελεί ένα ενιαίο σύ¬ 
νολο (διοικητικά - λειτουργικά) μετά των λοιπών τμημά¬ 
των - κλινικών του Νοσοκομείου. 

5. Το Υπουργείο Υγείας και Πρόνοιας και το Νοσοκο¬ 
μείο δικαιούνται να παρακολουθούν με εκπρόσωπό τους 
την εκτέλεση του έργου σύμφωνα με τους όρους της πα- 
ρούσης και την μελέτη εφαρμογής. 

Αρθρο 2 
ΠΟΣΟ ΔΩΡΕΑΣ 

Η δαπάνη ολοκληρώσεως του έργου, κατά τα ανωτέ¬ 
ρω, υπολογίζεται στο ποσό της τάξεως των τριών δισε¬ 
κατομμυρίων πεντακοσίων εκατομμυρίων (3.500.000.000) 
δρχ. που επιμερίζεται στο ποσό των δύο δισεκατομμυ- 

ρίων πεντακοσίων εκατομμυρίων (2.500.000.000) δρχ. 
για την κατασκευή του κτιρίου και των Η/Μ εγκαταστά¬ 
σεων, σύμφωνα με την εγκεκριμένη από το Υπουργείο 
Υγείας και Πρόνοιας προμελέτη (Αρχιτεκτονική - Φέρο- 
ντος Οργανισμού - Η/Μ Εγκαταστάσεων) και στο ποσά 
του ενός δισεκατομμυρίου (1.000.000.000) δρχ. για τον 
ιατροτεχνολογικό, ξενοδοχειακό και λοιπό εξοπλισμό. 

Αρθρο 3 

ΕΓΚΑΤΑΣΤΑΣΗ - ΔΙΕΥΚΟΛΥΝΣΕΙΣ - ΥΠΟΧΡΕΩΣΕΙΣ 
ΝΟΣΟΚΟΜΕΙΟΥ 

Το Νοσοκομείο, το οποίο έχει στην αποκλειστική κυριό¬ 
τητα, νομή και κατοχή του την έκταση που αναφέρεται 
στην παράγραφο 2 του άρθρου 1 της παρούσης, με την έ¬ 
ναρξη ισχύος της, σύμφωνα με το ακροτελεύτιο άρθρο 
αυτής, παραχωρεί κατά χρήση την έκταση αυτή ή και με¬ 
γαλύτερη, εφόσον χρειαστεί, κατά τη διάρκεια της κατα¬ 
σκευής, στον Δωρητή άνευ οποιουδήποτε ανταλλάγμα¬ 
τος για την εγκατάσταση του εργοταξίου προς το οποίο 
6α παρέχει ηλεκτρικό ρεύμα, νερό, καθώς και οποιαδήπο¬ 
τε άλλη αναγκαία διευκόλυνση. Μετά την αποπεράτωση 
του έργου λήγει η παραχώρηση της χρήσεως αυτής. 

Αρθρο 4 

ΤΕΧΝΙΚΑ ΔΕΔΟΜΕΝΑ 

Τυ κτίριο στο οποίο θα στεγαστεί το Κέντρο 6α κατα- 
σκευασθεί με βάση: 

α) τους όρους της συμβάσεως, β) τη συνημμένη προ¬ 
μελέτη, η οποία συντάχθηκε σύμφωνα με τις διεθνείς 
προδιαγραφές και η οποία ελέγχθηκε και εγκρίθηκε από 
την Τεχνική Υπηρεσία του Υπουργείου Υγείας και Πρό¬ 
νοιας. Η έγκριση αυτή έχει και την ισχύ θεωρήσεως του 
Υπουργείου Υγείας και Πρόνοιας για την έκδοση τυχόν 
απαιτουμένων αδειών και εγκρίσεων από άλλα Υπουρ¬ 
γεία, γ) τη μελέτη η οποία θα εκπονηθεί σύμφωνα με 
τους ισχύοντες κανονισμούς οπλισμένου σκυροδέμα¬ 
τος, αντισεισμικού κανονισμού και Η/Μ εγκαταστάσεων, 
σύμφωνα με τις προδιαγραφές του Υπουργείου Υγείας 
και Πρόνοιας για τις Η/Μ εργασίες και τις διατάξεις πυ¬ 
ρασφαλείας. 

Η μελέτη εφαρμογής, καθώς και οποιαδήποτε απαραί¬ 
τητη συμπληρωματική μελέτη θεωρείται από τη Διεύθυν¬ 
ση Τεχνικών Υπηρεσιών του Υπουργείου Υγείας και Πρό¬ 
νοιας. 

Αρθρο 5 

ΑΔΕΙΕΣ-ΕΓΚΡΙΣΕΙΣ 

1. Η παρούσα σύμβαση, μετά τη νομοθετική κύρωσή 
της, επέχει θέση αδείας κατασκευής του έργου και ε- 
γκρίσεως τυχόν παρεκκλίσεων όρων δομήσεως από τις 
διατάξεις της υφισταμένης πολεοδομικής νομοθεσίας. 

2. Οποιεσδήποτε πρόσθετες μελέτες που τυχόν απαι¬ 
τηθούν για την ολοκλήρωση του έργου, θα γίνουν με μέ¬ 
ριμνα και δαπάνες του Δωρητή, το δε Δημόσιο αναλαμ¬ 
βάνει να τις εγκρίνει, όποτε απαιτείται, εντός δύο (2) μη¬ 
νών από της υποβολής τους στην αρμόδια Υπηρεσία. Σε 
περίπτωση που οι μελέτες δεν θεωρηθούν εντός του 
προαναφερόμενου διαστήματος, λογίζονται ως αυτοδι¬ 
καίως εγκριθείσες. 

3. Ο Δωρητής δικαιούται κατά τη διάρκεια της κατα¬ 
σκευής να προβαίνει σε μικροαλλαγές, κατόπιν ενημε- 
ρώσεώς του, σύμφωνα με την παράγραφο 5 του άρθρου 


1, εκπροσώπου του Υπουργείου, οι οποίες δεν θα αφο¬ 
ρούν σε αλλαγές υλικών και δεν θα επηρεάζουν τη συ¬ 
νολική μορφή του κτιρίου ή τη λειτουργικότητά του ως 
νοσηλευτικής μονάδας εγκαυμάτων, ούτε θα συνιστούν 
οποιαδήποτε επέκταση στο χώρο. 

Άρθρο 6 

ΕΞΟΠΛΙΣΜΟΣ ΚΕΝΤΡΟΥ 

1. Οι ιατρικές συσκευές, μηχανήματα, εργαλεία και ο 
λοιπός εξοπλισμός θα είναι αρίστης ποιότητας και σύγ¬ 
χρονης τεχνολογίας, θα προσδιορισθεί δε κάθε είδος α¬ 
πό τριμελή επιτροπή αποτελούμενη από έναν εκπρόσω¬ 
πο του Υπουργείου Υγείας και Πρόνοιας, ένα του Νοσο¬ 
κομείου και ένα του Δωρητή. Η επιτροπή θα καθορισθεί 
με υπουργική απόφαση. Οι αποφάσεις της επιτροπής θα 
λαμβάνονται ομοφώνως. Κάθε διαφωνία μεταξύ των με¬ 
λών αυτής θα επιλύεται από τον Υπουργό Υγείας και 
Πρόνοιας. Θά καταβληθεί προσπάθεια ώστε ο εξοπλι¬ 
σμός να είναι μικρού κόστους λειτουργίας και συντηρή- 
σεως σε συνδυασμό με τη δυνατότητα εξευρέσεως α¬ 
νταλλακτικών και εξασφαλίσεως συμβατότητας μετά 
του λοιπού εξοπλισμού του Νοσοκομείου. Το πρακτικά 
της επιτροπής, θεωρημένο από το Υπουργείο Υγείας και 
Πρόνοιας, θα αποτελέσει και τη μελέτη εξοπλισμού η ο¬ 
ποία 6α εφαρμοσθεί από τον Δωρητή. Η μελέτη αυτή 
πρεπει να παρέχει τη δυνατότητα στον Δωρητή να επι¬ 
λέγει προμηθευτές μεταξύ περισσοτέρων του ενός. 

2. Η επιλογή του κατασκευαστικού οίκου των εν λόγω 
ιατρικών μηχανημάτων, εργαλείων και λοιπού εξοπλι¬ 
σμού και η παραγγελία αυτών θα γίνει από τον Δωρητή, 
ο οποίος θα αποφασίσει και για τον τρόπο προμήθειάς 
τους. 

Αρθρο 7 

ΕΚΤΕΛΕΣΗ ΕΡΓΟΥ - ΟΛΟΚΛΗΡΩΣΗ ΔΩΡΕΑΣ 

1. Ολες οι απαραίτητες για την ολοκλήρωση του έρ¬ 
γου της δωρεάς ενέργειες (όπως, ενδεικτικά, κάθε εί¬ 
δους συμβάσεις, αναθέσεις μελετών και εργολαβιών, 
παραγγελίες και αγορές υλικών και μηχανημάτων, ποιο¬ 
τικός έλεγχος επί των παραλαμβανομένων, παραλαβή υ¬ 
λικών, μηχανημάτων, παραλαβή κτιρίου από τον κατα¬ 
σκευαστή) θα γίνονται από τον Δωρητή ή από πρόσωπο 
ή πρόσωπα φυσικά ή νομικά ρητώς από αυτόν εξουσιο¬ 
δοτημένα και ελευθέρως ανακλητά. 

2. Δεδομένου ότι ο Δωρητής αναλαμβάνει την υποχρέ¬ 
ωση να καλύψει την δαπάνη, ανεξαρτήτως του ύψους 
αυτής, για την ολοκλήρωση του έργου, ρητώς συνομο- 
λογείται ότι όλες οι εν λόγω απαραίτητες ενέργειες θα 
γίνονται από τον Δωρητή χωρίς τους περιορισμούς, τις 
διαδικασίες και τον έλεγχο που επιβάλουν οι σχετικοί 
νόμοι προκειμένου περί εκτελέσεως έργου ή προμη¬ 
θειών χρηματοδοτούμενων από το Δημόσιο ή άλλους 
Δημόσιους Οργανισμούς ή από Νομικά Πρόσωπα Δημο¬ 
σίου Δικαίου ή άλλες τυχόν διατάξεις περί εποπτείας και 
ελέγχου των δαπανών και λογαριασμών ή ο Οργανισμός 
του Νοσοκομείου. Ειδικότερα δε η μελέτη, η κατασκευή 
και ο εξοπλισμός του Κέντρου μέχρι του χρόνου παρα- 
δόσεώς του στο Νοσοκομείο είναι έργο ιδιωτικό και δεν 
έχουν επ’ αυτού εφαρμογή οι διατάξεις των σχετικών 
νόμων, διαταγμάτων, υπουργικών αποφάσεων ή άλλων 
διατάξεων επί έργων χρηματοδοτούμενων από το Δημό¬ 
σιο ή Δημόσιους Οργανισμούς. 

Αρθρο 8 

ΥΠΟΧΡΕΩΣΕΙΣ ΔΩΡΕΟΔΟΧΟΥ 

1. Το κτίριο το οποίο θα ανεγερθεί, θα λειτουργεί απο¬ 
κλειστικά ως Κέντρο Εγκαυμάτων, αποκλείεται δε απο¬ 
λύτως π χρήση του για άλλη δραστηριότητα. 

2. Το Δημόσιο υποχρεούται να παρέχει κάθε διοικητική 
συνδρομή προς τον Δωρητή για την αποπεράτωση του 
έργου σε σύντομο χρόνο, να χορηγεί άδειες και εγκρί¬ 
σεις, να εκδίδει πράξεις, αποφάσεις και γενικά να προ¬ 
βαίνει σε κάθε άλλη ενέργεια απαραίτητη για την προώ¬ 
θηση και ταχεία αποπεράτωση του έργου. 

3. Το Υπουργείο αναλαμβάνει την υποχρέωση της ε- 
νάρξεως λειτουργίας του Κέντρου Εγκαυμάτων αμέσως 
μετά την παράδοσή του. 

Αρθρο 9 

ΑΠΟΠΕΡΑΤΩΣΗ - ΣΥΝΕΠΕΙΕΣ 

1. Η αποπεράτωση του κτιρίου και ο εξοπλισμός αυτού 
θα πραγματοποιηθεί εντός τριάντα (30) μηνών από την 
έναρξη των εργασιών. Η παράδοση δε προς το Ελληνικό 
Δημόσιο και το Νοσοκομείο θα πραγματοποιηθεί με πρω¬ 
τόκολλο συνοδευόμενο από τα κατασκευαστικά σχέδια, 
τα σχέδια Η/Μ εγκαταστάσεων και ιατροτεχνολογικού ε¬ 
ξοπλισμού. 

2. Ο Δωρητής αναλαμβάνει όλες τις υποχρεώσεις που 
απορρέουν από τις σχετικές διατάξεις περί κοινωνικής 
ασφαλίσεως των εργαζομένων του εργοταξίου και περί 
υγιεινής και ασφάλειας. Το Δημόσιο και το Νοσοκομείο 
ουδεμία φέρουν σχετική υποχρέωση. 

3. Ο Δωρητής ευθύνεται για πραγματικά ελαττώματα, 
εμφανή και κεκρυμμένα, ή για την έλλειψη συμφωνημέ- 
νων ιδιοτήτων του κτιρίου επί δύο έτη μετά την αποπε¬ 
ράτωσή του υποχρεούμενος σε αποκατάστασή τους με 
δαπανες του, εφόσον έχει εγγράφως ενημερωθεί από το 
Νοσοκομείο. 

4. Σχετικά με τα πραγματικά ελαττώματα ή βλάβες του 
εξοπλισμού η υποχρέωση του Δωρητή εξαντλείται στην 
εκ μέρους του επιβολή υποχρεώσεως στον προμηθευτή - 
πωλητή έναντι του Νοσοκομείου παροχής εγγυήσεως 
καλής λειτουργίας τουλάχιστον ενός έτους από της πα¬ 
ραλαβής και υποχρεώσεως συντηρήσεως και επισκευής 
ομοίως ενός έτους από της παραλαβής, καθώς και υπο¬ 
χρεώσεως εξασφαλίσεως ανταλλακτικών για 10 έτη από 
της αγοράς αυτού. 

5. Μετά την αποπεράτωση του κτιρίου, το Νοσοκομείο 
δεν θα προχωρεί σε σοβαρές μετατροπές, προσθήκες, ε¬ 
πεκτάσεις ή διαρρυθμίσεις που σχετίζονται με τη λει¬ 
τουργία του Κέντρου χωρίς προηγούμενη γραπτή συμ¬ 
φωνία του Δωρητή. Το Νοσοκομείο δεν δικαιούται να 
εκχωρεί σε τρίτους την όλη μελέτη ανεγέρσεως και εξο¬ 
πλισμού του κτιρίου χωρίς προηγούμενη γραπτή συμφω¬ 
νία του Δωρητή. Ο μέλλων να παραδοθεί στο Νοσοκο¬ 
μείο, σε εκτέλεση της σύμβασης, παντός είδους κινητός 
και σταθερός ιατροτεχνολογικός και ξενοδοχειακός εξο¬ 
πλισμός του Κέντρου Εγκαυμάτων κατά το άρθρο 6 της 
παρούσης, θα παραμένει πάντα μέσα στο κτίριο αυτό, α¬ 
ποκλειστικά και μόνο για τις ανάγκες του και των νοση- 
λευομένων σε αυτό εσωτερικών και εξωτερικών ασθε¬ 
νών. Η με οποιονδήποτε τρόπο διάθεση ή αντικατάστα¬ 
ση του εξοπλισμού επιτρέπεται μόνο λόγω φθοράς ή α- 
παξιώσεώς του. 


Αρθρο 10 

ΕΥΘΥΝΗ ΔΩΡΗΤΗ - ΔΩΡΕΟΔΟΧΟΥ 

1. Ο Δωρητής υποχρεούται να καλύψει κάθε δαπάνη 
μέχρι ολοκληρώσεως του έργου, έστω και αν αυτή υπερ- 
βεί το προϋπολογιζόμενο χρηματικό ποσό. Μετά την α¬ 
νέγερση, τον εξοπλισμό, την αποπεράτωση, την παρά¬ 
δοση και την παραλαβή του Κέντρου (συντασσομένου 
του σχετικού πρωτοκόλλου), ο Δωρητής δεν θα έχει άλ¬ 
λη υποχρέωση και ευθύνη γενικώς και ειδικώς για τη λει¬ 
τουργία αυτού. 

2. Το Νοσοκομείο υποχρεούται να εξασφαλίζει την 
διαρκή, εύρυθμη και πλήρη λειτουργία του Κέντρου με 
κατάλληλη στελέχωση, ώστε να καταστεί δυνατή η πα¬ 
ροχή υπηρεσιών υγείας στο μέγιστο δυνατό επιστημονι¬ 
κό, τεχνικό και λειτουργικό επίπεδο, σύμφωνα με τους 
κανόνες λειτουργίας των Νοσοκομείων του Εθνικού Συ¬ 
στήματος Υγείας. 

3. Το Δημόσιο υποχρεούται να φροντίσει έγκαιρα για 
την κατάλληλη στελέχωση και λειτουργία του Κέντρου. 

Αρθρο 11 

ΦΟΡΟΛΟΓΙΚΕΣ ΚΑΙ ΛΟΙΠΕΣ ΑΠΑΛΛΑΓΕΣ 

1. Η παρούσα σύμβαση και κάθε σύμβαση αναθέσεως 
έργου, προμήθειας, μισθώσεως έργου, μισθώσεως υπη¬ 
ρεσιών, μισθώσεως πράγματος και γενικά κάθε σύμβαση 
που θα συνάψει ο Δωρητής με οποιονδήποτε τρίτο στην 
Ελλάδα ή στο εξωτερικό σχετικά με την ανέγερση και 
τον εξοπλισμό του Κέντρου, καθώς επίσης και όλα τα τι¬ 
μολόγια και οι αποδείξεις που θα εκδοθούν αναφορικά 
με τις συμβάσεις αυτές: 

α) Απαλλάσσονται από κάθε φόρο, τέλος ή τέλος χαρ¬ 
τοσήμου, δικαίωμα ή κράτηση ή εισφορά υπέρ του Δημο¬ 
σίου ή οποιοσδήποτε τρίτου, πλην των ανταποδοτικών 
τελών. Με την επιφύλαξη των διατάξεων ατελείας που ι¬ 
σχύουν εκάστοτε για τα Δημόσια Νοσηλευτικά Ιδρύμα¬ 
τα, η απαλλαγή αυτή δεν ισχύει για τους οφειλόμενους 
δασμούς, τον Φ.Π.Α., με την επιφύλαξη των διατάξεων 
της παραγράφου 4 του παρόντος άρθρου, τον ειδικό φό¬ 
ρο καταναλώσεως του ν. 2127/1993, το τέλος ταξινομή- 
σεως για την παραλαβή επιβατικών οχημάτων και τις 
κρατήσεις και εισφορές υπέρ ασφαλιστικών φορέων κύ¬ 
ριας και επικουρικής ασφαλίσεως. 

β) Απαλλάσσονται από την αμοιβή των δικαιωμάτων 
συμβολαιογράφων για τη σύναψη και υπογραφή του εγ¬ 
γράφου συντάξεως της δωρεάς και δεν υπόκεινται στα 
κατώτατα όρια αμοιβής δικηγόρων για κάθε δικηγορική 
υπηρεσία τόσο για τη σύνταξη όσο και για την υπογραφή 
και εκτέλεση των σχετικών συμβάσεων. 

2. Για τη μελέτη, εφαρμογή, κατασκευή, επίβλεψη, ε- 
ποπτεία ή έλεγχο, για την παραλαβή του έργου και εγκα¬ 
ταστάσεων κάθε είδους, καθώς και για τις τεχνικές ερ¬ 
γασίες ή υπηρεσίες ή άλλες συμβάσεις που θα απαιτη¬ 
θούν για την ανέγερση του κτιρίου (σχεδιαγράμματα, 
αρχιτεκτονικά σχέδια, επιμετρήσεις κ.λπ.) δεν ισχύουν 
τα ελάχιστα όρια αμοιβών μηχανικών που προβλέπονται 
στις ισχύουσες διατάξεις, όλες δε αυτές οι αμοιβές και ο 
τρόπος καταβολής τους διέπονται από τις κατ 1 ιδίαν συμ¬ 
βάσεις μεταξύ του Δωρητή και των μηχανικών. 

3. Η διαδικασία και οι λεπτομέρειες εφαρμογής των α¬ 
νωτέρω απαλλαγών και ελαφρύνσεων καθορίζονται με 
κοινές αποφάσεις των Υπουργών Οικονομικών και Υγεί¬ 
ας και Πρόνοιας. 

4. Παροχή απαλλαγής από Φ.Π.Α. σε άλλο πρόσωπο 
για την ίδρυση * εξοπλισμό άλλης νοσοκομειακής μονά¬ 
δας ισχύει αυτομάτως και υπέρ της παρούσης συμβάσε- 
ως. 

Αρθρο 12 

ΑΝΑΣΤΟΛΗ ΕΡΓΑΣΙΩΝ - ΣΥΝΕΠΕΙΕΣ 

1. Ο Δωρητής έχει το δικαίωμα, με έγγραφη δήλωσή 
του, να αναστείλει την πρόοδο της εκτελέσεως της πα¬ 
ρούσης δωρεάς σε περίπτωση απαιτήσεως καταβολής ο- 
ποιουδήποτε φόρου ή άλλου τέλους γενικώς από την κα¬ 
ταβολή των οποίων έχει απαλλαγεί, σύμφωνα με τα ανα- 
φερόμενα στο άρθρο 11 της παρούσης συμβάσεως ή σε 
περίπτωση μη τηρήσεως από πλευράς του Νοσοκομείου 
ή του Δημοσίου των όρων της συμβάσεως, μέχρις ότου η 
διαφορά λυθεί σύμφωνα με το άρθρο 14. 

2. Εάν η πρόοδος της εκτελέσεως του έργου ήθελε 
παρ' ελπίδα ανασταλεί εκ πράξεων ή παραλείψεων υπαι¬ 
τιότητας του Νοσοκομείου ή του Ελληνικού Δημοσίου, η 
δε αναστολή διαρκέσει επί χρονικό διάστημα μεγαλύτε¬ 
ρο του ενός έτους, ο Δωρητής δύναται να προσφύγει 
στην κατά το άρθρο 14 διαιτησία και να ζητήσει την α¬ 
παλλαγή από κάθε περαιτέρω υποχρέωση προς ολοκλή¬ 
ρωση της παρούσης δωρεάς. 

3. Οίκοθεν νοείται ότι ο Δωρητής ουδεμία αξίωση δια¬ 
τηρεί κατά του Δημοσίου ή του Νοσοκομείου ακόμα και 
για λόγους αδικαιολόγητου πλουτισμού επί του πραγμα- 
τοποιηθέντος μέρους τπτ δωρεάς. 

-οθρο 13 
ΑΝΩΤΕΡΑ ΒΙΑ 

Ο Δωρητής δεν φέρει ευθύνη αν η εκτέλεση του έρ¬ 
γου ή η ολοκλήρωση αυτού καταστεί αδύνατη εκ λόγων 
ανωτέρας βίας. Εξυπακούεται ότι, για όσο χρονικό διά¬ 
στημα διαρκεί η ανωτέρα βία, αναστέλλεται η εκτέλεση 
της παρούσης συμβάσεως. Εάν οι λόγοι ανωτέρας βίας 
διαρκέσουν πέραν των έξι (6) μηνών ή υπάρξει άρδην με¬ 
ταβολή των συνθηκών, εφαρμόζεται αναλογικά η διάτα¬ 
ξη της παραγράφου 2 του προηγούμενου άρθρου. 

Αρθρο 14 

ΕΠΙΛΥΣΗ ΔΙΑΦΟΡΩΝ 

1. Κάθε διαφορά μεταξύ Δημοσίου και Δωρητή ή Νο¬ 
σοκομείου και Δωρητή, περί την ερμηνεία ή εκτέλεση 
της συμβάσεως η οποία δεν μπορεί να διευθετηθεί εξω- 
δίκως, θα επιλύεται αποκλειστικά με διαιτησία χωρίς κα¬ 
μία διοικητική προδικασία, έστω και αν δεν γίνεται ρητή 
παραπομπή στο άρθρο αυτό ή στο περιεχόμενό του. 

2. Το μέρος που επιθυμεί να προσφύγει στη διαιτησία 
θα δηλώνει γραπτώς στο άλλο μέρος την πρόθεσή του. 
Θα προσδιορίζει τα θέματα της διαφοράς, θα ορίζει το 
διαιτητή του και θα καλεί το άλλο μέρος να ορίσει το δι¬ 
κό του διαιτητή. Μέσα σε δεκαπέντε (15) ημέρες από τη 
λήψη του εγγράφου, το οποίο θα περιέχει όλα τα ανωτέ¬ 
ρω στοιχεία, το άλλο μέρος θα γνωστοποιεί γραπτώς το 
διαιτητή του. Αν η προθεσμία παρέλθει άπρακτη, ο δεύ¬ 
τερος διαιτητής ορίζεται από τον Πρόεδρο του Αρείου 
Πάγου με αίτηση του μέρους που επισπεύδει τη διαιτησία. 
Μέσα σε δεκαπέντε (15) ημέρες από την κοινοποίηση 
στον πρώτο διαιτητή του διορισμού του δεύτερου, οι 
διαιτητές ορίζουν από κοινού τον τρίτο διαιτητή, ο οποί¬ 
ος θα είναι και ο Πρόεδρος του Διαιτητικού Δικαστηρίου. 


Σε περίπτωση διαφωνίας περί την εκλογή του τρίτου 
διαιτητή, ορίζεται ανώτατος Δικαστής από τον Πρόεδρο 
του Αρείου Πάγου κατά τις ισχύουσες διατάξεις. 

3. Το Διαιτητικό Δικαστήριο οφείλει να εκδίδει την α¬ 
πόφασή του μέσα σε σαράντα (40) ημέρες από τον ορι¬ 
σμό του τρίτου διαιτητή. Το Διαιτητικό Δικαστήριο δεν 
δεσμεύεται από δικονομικούς κανόνες. 

4. Μέλος του Διαιτητικού Δικαστηρίου που αρνείται ή 
κωλύεται να συνεχίσει τη διαιτησία αντικαθίσταται κατά 
τη διαδικασία που ορίζεται για το διορισμό του. Στην πε¬ 
ρίπτωση αυτή η προθεσμία για την έκδοση της διαιτητι¬ 
κής αποφάσεως αναστέλλεται κατά το χρονικό διάστημα 
που μεσολαβεί από τη βεβαιωμένη, με πράξη των λοιπών 
μελών, εκδήλωση της αρνήσεως ή του κωλύματος μέ- 
χρις ότου αντικατασταθεί το κωλυόμενο μέλος, η δε 
προθεσμία εκδόσεως της αποφάσεως δεν συμπληρώνε¬ 
ται προ της παρόδου τουλάχιστον δέκα (10) ημερών από 
τον ορισμό του αντικαταστάτη. Η διαιτητική απόφαση 
λαμβάνεται με πλειοψηφία. Η άρνηση διαιτητή να υπο¬ 
γράψει την απόφαση δεν ματαιώνει τη διαιτησία. 

5. Η διαιτητική απόφαση αποτελεί τίτλο εκτελεστό, ο¬ 
ριστικό και τελεσίδικο, χωρίς να απαιτείται να περιαφεί 
τον εκτελεστήριο τύπο. Τόσο η προσφυγή στη διαιτησία 
όσο και η διαιτητική διαδικασία δεν αναστέλλουν την ε¬ 
κτέλεση της συμβάσεως. 

Αρθρο 15 

ΑΠΟΔΟΧΗ ΔΩΡΕΑΣ, 

Το Δημόσιο και το Νοσοκομείο δια των εκπροσώπων 
τους, απεδέχθησαν τη δωρεά με τους αναφερόμενους 
ως άνω όρους. 

Αρθρο 16 

ΙΣΧΥΣ ΤΗΣ ΣΥΜΒΑΣΕΩΣ 

1. Η ισχύς της συμβάσεως τελεί υπό την αίρεση της 
κυρώσεώς της με νόμο η οποία (κύρωση) αποτελεί και 
την έγκριση τυχόν παρεκκλίσεων από την κείμενη νομο¬ 
θεσία για την ανέγερση, τον εξοπλισμό και την εν γένει 
ολοκλήρωση του έργου. Η έναρξη ισχύος της συμβάσε¬ 
ως συμπίπτει με την ημερομηνία δημοσιεύσεως στην Ε¬ 
φημερίδα της Κυβερνήσεως του κυρωτικού νόμου, με 
την έναρξη της ισχύος του οποίου οι διατάξεις της πα¬ 
ρούσης συμβάσεως αποκτούν ισχύ διατάξεων νόμου. 

2. Εάν για οποιονδήποτε λόγο δεν κυρωθεί η σύμβα¬ 
ση, ουδεμία δημιουργείται υποχρέωση ή αξίωση στα 
συμβαλλόμενα μέρη. 

Σε πίστωση των ανωτέρω συντάσσεται η παρούσα σε 
όσα και τα συμβαλλόμενα μέρη αντίτυπα, η οποία αφού 
διαβάστηκε, βεβαιώθηκε και έγινε αποδεκτή από τους 
συμβαλλόμενους, υπογράφεται όπως ακολουθεί: 

ΟΙ ΣΥΜΒΑΛΛΟΜΕΝΟΙ 

Ο ΔΩΡΗΤΗΣ ΓΙΑ ΤΟ ΔΗΜΟΣΙΟ 

ΑΝΝΑ-ΜΑΡΙΑ-ΛΟΥΤΖΑ Ο ΥΠΟΥΡΓΟΣ 

ΛΑΤΣΗ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 
Λ. ΠΑΠΑΔΗΜΑΣ 

ΠΑΤΟ ΝΟΣΟΚΟΜΕΙΟ 
Ο ΠΡΟΕΔΡΟΣ ΤΟΥ Δ.Σ. 

Η. ΛΙΩΡΗΣ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο δεύτερο 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του 
Κράτους. 

Αθήνα, 28 Ιανουάριου 2000 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΓΕΙΑΣ ΚΑΙ ΠΡΟΝΟΙΑΣ 

ΚΑΙ ΟΙΚΟΝΟΜΙΚΟΝ 

Π ΠΑΠΑΝΤΩΝΙΟΥ Λ. ΠΑΠΑΔΗΜΑΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 1 Φεβρουάριου 2000 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝ ΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΚ * ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μΐρ: νννννν.βΐ.9Γ 

6-ΓΠ3ΪΙ: νΥββηίΒδΙβΓ @ βί-9Γ 

* 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ - Βασ. Όλγας 227 -Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ -ΔιοικητήριοΤ.Κ. 45044 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ -ΔιοικητήριοΤ.Κ. 411 10 (041)597449 

ΚΕΡΚΥΡΑ - Σαμαρά 13 Τ.Κ. 491 00 (0661)89127/89120 

ΗΡΑΚΛΕΙΟ -Πλ. Ελευθερίας 1, Τ.Κ. 711 10 (081)396223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη (0251) 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00^ έως 13.00' 1 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















